<classify> Wachezaji hao ni Issa Rashid Baba Ubaya, Hussein Sharif Cassilas wakitokea Simba na Said Bahanuzi akitokea Yanga.Kwa upande wa Sharrif ambaye alisajiliwa na Simba kwa mkataba wa miaka miwili msimu uliopita, hakuwa na msimu mzuri baada ya kupata majeruhi katika kambi waliyoweka nchini Afrika Kusini wakijiandaa na michezo yao ya ligi.Aidha, Rashid pia alikuwa akianzia benchi msimu uliopita kutokana na upinzani wa namba katika kikosi cha kwanza.Mchezaji huyu alisajiliwa na Simba msimu wa 20122013 wakati akiwepo kocha Abdallah Kibadeni na msaidizi wake Jamhuri Kihwelo Julio na baada ya kuja makocha wengine hakuendana na mfumo.Naye Bahanuzi ambaye alimaliza msimu uliopita akiitumikia Polisi Morogoro kwa mkopo, hakuwa na kiwango cha kuwavutia waajiri wake na hivyo kuvunjiwa mkataba wake na Yanga.Akizungumza na gazeti hili jana, Msemaji wa Mtibwa Sugar, Thobias Kifaru alisema nyota hao wamerudi nyumbani na wamewapokea kwa mikono miwili wakitegemea watarudisha viwango vyao na kuisaidia timu hiyo kufanya vizuri.Wamerudi nyumbani kwao, na kama watoto wanarudi kwa baba hawahitaji mkataba wowote, tuna imani watafanya vizuri, kukisaidia kikosi chetu kufanya vizuri msimu ujao, alisema Kifariu.Alisema wachezaji hao wameungana na wengine katika kambi ya timu hiyo iliyoko Dar es Salaam kwa siku ya nne sasa, kujiimarisha kwa mazoezi ya wiki mbili kwa ajili ya msimu mpya.Alisema baada ya wiki mbili kikosi hicho kitarudi kujichimbia Morogoro kujiandaa na Ligi Kuu Tanzania Bara inayotarajiwa kuanza Agosti 22, mwaka huu.  <topic>: michezo 